CELEX: E2014P0015
Language: lt
Date: 2014-07-18 00:00:00
Title: 2014 m. liepos 18 d. ELPA priežiūros institucijos ieškinys Islandijai (Byla Nr. E-15/14)

25.9.2014   
            
            
               LT
            
            
               Europos Sąjungos oficialusis leidinys
            
            
               C 334/34
            
         2014 m. liepos 18 d. ELPA priežiūros institucijos ieškinys Islandijai
   (Byla Nr. E-15/14)
   (2014/C 334/15)
   ELPA priežiūros institucija, atstovaujama Markus Schneider ir Janne Tysnes Kaasin, atliekančių ELPA priežiūros institucijos (Rue Belliard 35, 1040 Brussels, Belgium) įgaliotinių funkcijas, 2014 m. liepos 18 d. pateikė ieškinį Islandijai ELPA teisme.
   ELPA priežiūros institucija ELPA teismo prašo:
   
               1.
            
            
               paskelbti, kad per nustatytą terminą nepriėmusi priemonių, būtinų siekiant perkelti į nacionalinę teisinę sistemą Europos ekonominės erdvės susitarimo II priedo XI skyriaus 4d punkte nurodytą teisės aktą –
               2011 m. rugsėjo 27 d. Europos Parlamento ir Tarybos reglamentą (ES) Nr. 1007/2011 dėl tekstilės pluoštų pavadinimų ir susijusio tekstilės gaminių pluoštų sudėties ženklinimo ir žymėjimo, kuriuo panaikinamos Tarybos direktyva 73/44/EEB ir Europos Parlamento ir Tarybos direktyvos 96/73/EB bei 2008/121/EB, –
               su pakeitimais, padarytais
               2012 m. sausio 27 d. Komisijos deleguotuoju reglamentu (ES) Nr. 286/2012, kuriuo iš dalies keičiami Europos Parlamento ir Tarybos reglamento (ES) Nr. 1007/2011 dėl tekstilės pluoštų pavadinimų ir susijusio tekstilės gaminių pluoštų sudėties ženklinimo ir žymėjimo I priedas (dėl naujo tekstilės pluošto pavadinimo įtraukimo) ir VIII ir IX priedai (dėl derinimo prie technikos pažangos),
               ir suderintą su EEE susitarimu prie jo pridėtu I protokolu, Islandija neįvykdė savo įsipareigojimų pagal EEE susitarimo 7 straipsnį;
            
         
               2.
            
            
               nurodyti Islandijai padengti šios bylos nagrinėjimo išlaidas.
            
         
      Teisinės bei faktinės aplinkybės ir teismui pateikti ieškinio pagrindai:
   
               —
            
            
               Prašymas susijęs su tuo, kad Islandija per nurodytą laikotarpį nesilaikė dviejų ELPA priežiūros institucijos pagrįstų nuomonių dėl to, kad valstybė neperkėlė į savo nacionalinę teisinę sistemą 2011 m. rugsėjo 27 d. Europos Parlamento ir Tarybos reglamento (ES) Nr. 1007/2011 dėl tekstilės pluoštų pavadinimų ir susijusio tekstilės gaminių pluoštų sudėties ženklinimo ir žymėjimo, kuriuo panaikinamos Tarybos direktyva 73/44/EEB ir Europos Parlamento ir Tarybos direktyvos 96/73/EB bei 2008/121/EB, taip pat neperkėlė į savo nacionalinę teisinę sistemą 2012 m. sausio 27 d. Komisijos deleguotojo reglamento (ES) Nr. 286/2012, kuriuo iš dalies keičiami Europos Parlamento ir Tarybos reglamento (ES) Nr. 1007/2011 dėl tekstilės pluoštų pavadinimų ir susijusio tekstilės gaminių pluoštų sudėties ženklinimo ir žymėjimo I priedas (dėl naujo tekstilės pluošto pavadinimo įtraukimo) ir VIII ir IX priedai (dėl derinimo prie technikos pažangos) (toliau – teisės aktai), kurie abu nurodyti Europos ekonominės erdvės susitarimo II priedo XI skyriaus 4d punkte ir suderinti su EEE susitarimu prie jo pridėtu 1 protokolu.
            
         
               —
            
            
               ELPA priežiūros institucija teigia, kad per nustatytą laikotarpį nepriimdama priemonių, būtinų perkelti teisės aktams į nacionalinę teisinę sistemą, Islandija nesilaikė savo įsipareigojimų pagal EEE susitarimo 7 straipsnį.